CELEX: 62016TN0087
Language: hr
Date: 2016-02-26 00:00:00
Title: Predmet T-87/16: Tužba podnesena 26. veljače 2016. – Eurofast protiv Komisije

18.4.2016   
            
            
               HR
            
            
               Službeni list Europske unije
            
            
               C 136/40
            
         Tužba podnesena 26. veljače 2016. – Eurofast protiv Komisije
   (Predmet T-87/16)
   (2016/C 136/56)
   Jezik postupka: francuski
   
      Stranke
   
   
      Tužitelj: Eurofast SARL (Pariz, Francuska) (zastupnik: S. A. Pappas, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Komisijinu odluku o prijeboju od 17. prosinca 2015.;
            
         
               —
            
            
               utvrdi da je tražbina koju Komisija navodno ima prema Eurofastu, na temelju ugovora ASSET neosnovana;
            
         
               —
            
            
               utvrdi da su prihvatljivi svi troškovi projekta ASSET, odnosno 507 574 eura, i da Komisija potvrđuje zakonitost financiranja, kako je određeno u Grant Agreementu, odnosno 365 639 eura;
            
         
               —
            
            
               naloži Komisiji plaćanje iznosa od 69 923,68 eura na temelju ugovora EKSISTENZ uvećano za zatezne kamate;
            
         
               —
            
            
               naloži Komisiji plaćanje ugovorne odštete;
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga, iznesena u prilog osnovanosti njegovog zahtjeva za poništenje odluke o prijeboju sadržane u Komisijinom dopisu od 17. prosinca 2015. i njegovog zahtjeva za utvrđivanje nepostojanja sporne ugovorne tražbine.
   
               1.
            
            
               Prvi tužbeni razlog temelji se na povredi članaka 78. i 80. Uredbe (EU, Euroatom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002, članka II.21 FP7 Grant agreementa, Annexa II – General conditions, načela dobre vjere i članka 1134. Belgijskog građanskog zakonika kao i načela legitimnih očekivanja i pravne sigurnosti.
            
         
               2.
            
            
               Drugi tužbeni razlog temelji se na povredi ugovornih odredbi Općih ugovornih uvjeta subvencije ASSET i očitoj pogrešci u ocjeni pravila koja se odnose na prihvatljive troškove.